**Referat af**

**Bestyrelsesmøde i LKO den 14.08.2014 kl. 19.00 på Søvænget 7**

Fremmødte: Britta Jørholt, Poul-Erik Feldt, Elsebet Christiansen og Bjørn Ramnæs.

Fraværende: Tine Rasmussen, Kaj Flinta og Jørgen G. Pedersen.

Referent: Poul-Erik Feldt.

**Dagsorden:**

1. **Godkendelse og underskrivelse af referat fra 07.08.2014.**

Referatet blev godkendt uden bemærkninger, og underskrevet af de tilstedeværende bestyrelsesmedlemmer.

1. **Høstmarked den 5.10. i Viemose – indretning af stand. Orientering på hjemmeside og LKO-liste.**

Vi afventer fortsat invitationen fra Steen Werning. Når materialet fra Steen Werning modtages, vil det blive fordelt i hele vores område, bl.a. i Den Gule Stald, Brugsen m.fl.

Bjørn omdelte en skitse med forslag til indretning af vores stand, som blev drøftet.

Det blev besluttet, at Bjørn arbejder videre med udviklingen af standen, herunder også et økonomisk overslag.

Der skal i god tid orienteres om arrangementet på vores hjemmeside.

1. **Skiltning, pjecer m.v. Skal være færdige til det første borgermøde.**

Bjørn omdelte en redigeret udgave af vores PR-folder, og efter en enkelt rettelse på forsiden (ordet ”dækker” slettes) blev folderen godkendt.

Det blev besluttet, at købe 600 eks. af folderen.

”Roll-up”-skiltet bliver rettet til på samme måde.

Bjørn oplyste, at vores logo skal leveres til trykkeriet som en EPS-fil for at kunne bruges, og kan vi ikke fremskaffe en sådan, må der fremstilles et nyt logo, hvilket blev godkendt.

Div. priser incl. moms: Foldere - 1.673,75 kr.

 Roll-up - 1.243,75 kr.

 Nyt logo - 1.233,75 kr.

1. **Borgermøder – 2 borgermøder plus 1 dialogmøde. Annoncering m.v. Infoside Vordingborg Kommune, Sydsjællands Tidende, LKO’mailliste, hjemmeside.**

Poul-Erik oplyste, at der er lavet en aftale med borgmester Knud Larsen, om at han gerne vil være oplægsholder til vores borgermøde i Langebæk d. 25. september 2014.

Indtil videre er det besluttet, at der vil blive serveret øl og sodavand – muligheden for også at kunne lave/servere kaffe, te og kage vil blive undersøgt.

Britta sørger for omtalen af arrangementet på vores hjemmeside og via LKO-listen.

Bjørn kontakter Sydsjællands Tidende for reservering af annonce den 10. sept. 2014 samt pris herfor.

Poul-Erik sørger for tekst til annoncen samt en pressemeddelelse.

Elsebet fremskaffer et brugbart billede af Knud Larsen, og sender det til Bjørn.

Div. priser incl. moms: Annonce, 3x50 mm i farve - 1.340,63 kr.

 Leje af lokale - 625,00 kr.

 Øl, vand, kaffe, te m.m. - ?

1. **Mødedatoer – 28.8. ekstraordinær generalforsamling.**

Ud over ovenstående dato gøres der opmærksom på følgende arrangementer:

19.08.14 - Kommunalt visionsmøde i Langebækhallen

18.09.14 - Bestyrelsesmøde, LKO

1. **Eventuelt.**

Elsebet orienterede om den stiftende generalforsamling i LAG-Sydsjælland den 25. august 2014, kl. 19.00 i Bårse Samlingshus.

Britta orienterede om en henvendelse fra en borger i Gammel Kalvehave vedr. fjernelse af bus-venteskure i Gammel Kalvehave. Britta vil undersøge sagen nærmere.

Ovenstående referat er godkendt og underskrevet på bestyrelsesmødet

Den / - 2014.

Britta Jørholt

Elsebet Christiansen

Poul-Erik Feldt